open-index/open-wikipedia-markdown huggingface dataset:
NIST SP 800-171

**NIST SP 800-171** הוא פרסום של המכון הלאומי לתקנים וטכנולוגיה (NIST) המגדיר סט כללים למשילות על "מידע מנוהל לא מסווג" או CUI (Controlled Unclassified Information), במערכות או ארגונים לא-ממשלתיים. הוא בפועל סט של תקנים המגדירים כיצד לשמור או להפיץ מידע אשר מוגדר כרגיש אף שאינו מסווג. המניע לפרסום היה חקיקת FISMA (Federal Information Security Management Act), חוק המחייב ניהול אבטחת מידע פדרלי בארצות הברית, שעבר בשנת 2003, והוביל ליצירת מספר תקנים והוראות בתחום.

הסמכת CMMC שמשרד ההגנה האמריקאי מחייב את כל קבלני המשנה שלו לעמוד בה, מתבססת על הוכחת מימוש בקרות של NIST SP 800-171.

הגרסה השנייה של התקן התפרסמה בפברואר 2020.

## תחום כיסוי
בפרסום מכוסים 14 נושאים מרכזיים:
* **Access Control** - בקרת גישה: למי יש הרשאות לצפות במידע?
* **Awareness and Training** - מודעות והדרכה: האם האנשים הודרכו כראוי כיצד לטפל במידע?
* **Audit and Accountability** - ניטור ואחריות: האם מנוהלות הרשומות למי מורשה ומי לא מורשה גישה? האם ניתן לזהות הפרות?
* **Configuration Management** - ניהול תצורה: כיצד הרשת ורשומות האבטחה נבנות ומתועדות?
* **Identification and Authentication** - זיהוי ואימות: אילו משתמשים מורשי גישה למידע ה CUI, וכיצד מאמתים את זהות המשתמש שמבקש גישה טרם מתן ההרשאה?
* **Incident Response** - תגובה לאירוע: מה התהליך שננקט כאשר ישנה פריצת סייבר או הפרה של הנהלים, כולל יידוע הגורמים המתאימים?
* **Maintenance** - תחזוקה: איזה לוח זמנים מיושם לתחזוקה ומי אחראי על כך?
* **Media Protection** - הגנה על מדיה תקשורתית: כיצד מדיה אלקטרונית, רשומות קשיחות וקובצי גיבוי נשמרים בצורה מאובטחת? למי יש גישה?
* **Physical Protection** - אבטחה פיזית: למי יש גישה למערכות, ציוד וסביבת האחסון?
* **Personnel Security** - אבטחה אישית: כיצד מנטרים את העובדים לפני שמעניקים להם גישה ל CUI?
* **Risk Assessment** - הערכת סיכונים: האם הגנות נבחנות בסימולציות? האם תהליכים ואנשים נבדקים ומאומתים באופן שגרתי?
* **Security Assessment** - הערכת בטיחות: האם התהליכים וההנחיות עדיין? האם נדרשים שיפורים?
* **System and Communications Protection** - אבטחת מערכות ותקשורת: האם המידע מנוטר ונשלט בצורה שגרתית בנקודות תקשורת מרכזיות, פנימיות וחיצוניות?
* **System and Information Integrity** - שלמות מערכות ומידע: כמה מהר מגלים, איומים אפשריים, מזהים אותם ומתקנים אותם?

## ראו גם
* ISO/IEC 27001

## הערות שוליים

קטגוריה:תקנים בתחום המחשוב
קטגוריה:תקנים באבטחת מידע
עיול

**עיול** (בלעז: **סיגנטורה**; באנגלית: **Shelfmark** או **Book call mark**) הוא מספר מדף בספרייה או מספר פריט ספרנות בכרטסת ספרייה או בספרי רשומות ספרייתיות (ספרי קטלוג ספרייתיים).

מאז 1970 משמש המסת"ב לזיהוי חד ערכי של כותרי ספרים ומידע עליהם, אך מספר המדף מזהה עותקים מסוימים של ספר.

למספר העיול חשיבות רבה בתחום הקודיקולוגיה – חקר כתבי יד ישנים ודפוסים ישנים, בתחום הפלאולוגיה – חקר הכתב בתוך כתבי יד אלה, ופילולוגיה – חקר הלשון והסגנון של מסורות על פה ובכתב, שכן החוקרים יתמקדו בעותק המסוים ובדרך כלל הייחודי של הספר, באנשים שעסקו בהעתקתו, בבעלים של עותק זה, בצורת הכתב ובציורים שבו, ובהערות שנכתבו בצידי דפיו, לעיתים על מנת לגלות מידע חסר על מחבר הספר ונוסחו המקורי, שאינו בידינו.

בדרך כלל הספריות מחולקות למדורים כשארונות המדפים עוסקים בתחום מסוים, ובתוכו הספרים מונחים לפי סדר אלפביתי. וכך מספר מדף עשוי מאותיות המציינות את המדור ואותיות ראשונות של הכותר או המחבר, ואחריו מספר. לעיתים כאשר מתווספים ספרים לאחר המספור המקורי מגדילים את המספר עם ספרה נוספת, ולעיתים גם גורעים ספר ממדף, וכך הסדר המתקבל עשוי להיות לשם דוגמה: 11,12,13,131,1312,132,14,16,16a1,16a11,16a20,16a3,171,172,18.

כתבי יד ישנים יכולים להופיע בכרטסות וברשימות מסווגות שונות כמו ספרי קטלוג שערכו חוקרים בתקופות שונות, כך שבדרך כלל יצוין מקור העיול לצד ערכו, שהוא לרוב שם הספרייה בה נמצא העותק ושם העיר בה נמצאת הספרייה. לדוגמה עיול *Or. fol. 1220 ספריית המדינה בברלין* הוא הציין של כתב יד ארפורט לתוספתא, אך בקטלוג זוסמן (אוצר כתבי יד תלמודיים, יעקב זוסמן) עיולו הוא המספר 7055.

## ראו גם
* קודיקולוגיה

## קישורים חיצוניים

* חיפוש עיולים בקטלוג זוסמן לכתבי יד יהודיים (אתר "הכי גרסינן", פורטל פרידברג)
* 
* 

קטגוריה:ספרנות
אוסקר בלומנר

**אוסקר בלומנר** (בגרמנית: **Oscar Bluemner**; 21 ביוני 1867 – 12 בינואר 1938) היה צייר אמריקני, יליד גרמניה.

## ראשית החיים
בלומנר נולד כפרידריך יוליוס אוסקר בלומנר בפרנצלאו, גרמניה, ב-21 ביוני 1867. הוא למד ציור ואדריכלות באקדמיה המלכותית לעיצוב בברלין.

בלומנר עבר לשיקגו בשנת 1893, שם היה פרילנסר כשרטט בתערוכה הקולומביאנית העולמית. לאחר סיומה, הוא ניסה למצוא עבודה בשיקגו. בשנת 1901 עבר להתגורר בעיר ניו יורק, שם גם לא הצליח למצוא עבודה קבועה. בשנת 1903 הוא יצר את העיצוב הזוכה עבור בית המשפט ברונקס בורו בניו יורק, אם כי את הקרדיט קיבל מייקל ג'יי גרווין. השערורייה שהתעוררה סביב עניין זה הפילה את נשיא הרובע לואי האפן בגין שחיתות והונאה.

## ציור
בשנת 1908 פגש בלומנר את אלפרד סטיגליץ, שהציג בפניו את החידושים האמנותיים של האוונגרד האירופי והאמריקאי. ב-1910 החליט בלומנר להמשיך לעסוק בציור במשרה מלאה ולא באדריכלות.

הוא הציג בתערוכת הארמורי 1913. לדבריו, תרומתם של האמריקנים לא תואמת את זו של האירופאים מכיוון שתהליך הבחירה האמריקאי משקף יריבות ופשרות ולא שיפוט נכון, וכתוצאה מכך נוצרת "שיטה של דוגמאות אנטגוניסטיות". ואז בשנת 1915 ערך לו שטיגליץ תערוכת יחיד בגלריה שלו. למרות השתתפותו בכמה תערוכות, כולל תערוכות יחיד, במשך עשר השנים הבאות בלומנר לא הצליח למכור ציורים רבים וחי עם משפחתו כמעט בעוני.

הוא יצר ציורים עבור פרויקט האמנויות הפדרליות בשנות השלושים.

## חיים מאוחרים יותר
לאחר מות אשתו בשנת 1926, עבר בלומנר לדרום בריינטרי, מסצ'וסטס. משם בשנת 1932 הוא תרם מכתב לדיון מתמשך ב"ניו יורק טיימס" בשאלה "מהי אמנות אמריקאית?". הוא כתב:

לבלומנר הייתה תערוכת יחיד מצליחה בשנת 1935 בגלריה מארי הרימן בעיר ניו יורק. בניו יורק טיימס נכתב: "... תמונות מדהימות אלה בונות הרמוניות ומקצבים התלויים ככלל באמירה פשוטה. כאן אנו לא מוצאים אף אחד מהצלילים שהשתמשו אמנים אחרים בהצגת מוזיקה חזותית. בלומנר מסתמך על השפעתו באקורדים מהודרים....בהחלט יש משהו בסגנון הקריאה החדש, הנועז, הזה".

בלומנר התאבד ב-12 בינואר 1938.

## מורשת
אוניברסיטת סטטסון מחזיקה ביותר מ-1,000 יצירות מיצירותיו של אוסקר בלומנר שהורישה ביתו ורה בלומנר קובה ב-1997.

לעיתים קרובות התעלמו ממנו בחייו, אך כעת מוכר בלומנר כ"שחקן מפתח" ביצירת המודרניזם האמנותי האמריקני, עם עמיתים ידועים יותר כמו ג'ורג'יה אוקיף וג'ון מרין.

בשנת 2013 הציג המוזיאון לאמנות מונטקלייר בניו ג'רזי תערוכה של עבודותיו של בלומנר המתארות את נופיה ואזורי התעשייה של פטרסון, שצוירה בין השנים 1910–1917.

ציור שמן של בלומנר, "אשליה של ערבה", ניו ג'רזי (1915) נמכר בכריסטי'ס, ניו יורק, תמורת 5,346,500 דולר ב-30 בנובמבר 2011.

## גלריה

File:Triad Brilliant, Passaic River Hills by Oscar Bluemner.jpg

File:'View of Lehnenburg, Pennsylvania' by Oscar Bluemner.jpg

File:Bluemner-Form and Light.jpg

File:Evening Tones.JPG

File:Fort Washington Avenue in 1911 (Bluemner).jpeg

File:Oscar Bluemner - Old Canal Port - Google Art Project.jpg

File:Oscar Floranius Bluemner (1867-1938), Illusion of a Prairie, New Jersey (Red Farm at Pochuck), 1915. Christie's.jpg

File:Moon-Night Mood (Bluemner).jpg


## קישורים חיצוניים

## הערות שוליים

קטגוריה:ציירים אמריקאים
קטגוריה:ציירים גרמנים
קטגוריה:מהגרים מגרמניה לארצות הברית
קטגוריה:אמריקאים שנולדו ב-1867
קטגוריה:אמריקאים שנפטרו ב-1938
הר גראן

**הר גראן** (באנגלית: **Mount Gran**) הוא הר גדול באזור חוף סקוט, בארץ ויקטוריה, שבאנטארקטיקה.

להר פסגה שטוחה (הר שולחן).

על פי נתוני הסקר הגאולוגי של ארצות הברית, גובהו של ההר 2,235 מטרים מעל פני הים.

לפי הגאזט האנטארקטי של ממשלת ניו זילנד, ולפי הגאזט האנטארקטי של ממשלת אוסטרליה, גובהו של ההר 1,920 מטרים מעל פני הים; ובהתאם הר גראן הוא ההר ה-1,303 בגובהו באנטארקטיקה.

ההר ממוקם בצידו הצפוני של קרחון מקאיי, ובסמוך ממערב לקרחון גראן.

## היסטוריה
### גילוי ומיפוי ההר

ההר התגלה על ידי המשלחת האנטארקטיקה הבריטית (משלחת טרה נובה), אשר חקרה את אנטארקטיקה בין השנים 1910–1913.

### מקור השם

משלחת טרה נובה נתנה להר את שמו.

המשלחת קראה להר על שמו של טריגווה גראן (Tryggve Gran), קצין בחיל הים הנורווגי, שהיה המומחה לסקי של המשלחת הגאולוגית המערבית השנייה (the Second Western Geological Party).

## לקריאה נוספת

• United States. Defense Mapping Agency. Hydrographic Center, **[https://books.google.co.il/books?id=gooNAQAAIAAJ&pg=PA200&lpg=PA200&dq=%22Mount+Gran%22+Antarctica&source=bl&ots=h8mwE6en3Y&sig=ACfU3U3UY1tSZP8OLUQtyQdc7Uq4zrryHg&hl=en&sa=X&ved=2ahUKEwiT3KrGlYPuAhULUxUIHQIeBo04FBDoATAIegQIBxAC#v=onepage&q=%22Mount%20Gran%22%20Antarctica&f=false Sailing Directions for Antarctica: Including the Off-lying Islands South of Latitude 60°]**, P 200

• Christopher J. Burgess, Alan Palmer & John M. Anderson (1981), **[https://www.tandfonline.com/doi/pdf/10.1080/00288306.1981.10422727 The geology of the Fry Glacier area, South Victoria Land, Antarctica, with particular reference to the Taylor Group]**, New Zealand Journal of Geology and Geophysics, 24:3, 373-388, https://doi.org/10.1080/00288306.1981.10422727

• Parker E. Calkin; Samuel B. Treves; Arthur Mirsky, **[https://pubs.geoscienceworld.org/aapgbull/article-abstract/47/2/352/551448 Geology of Mount Gran Area, Antarctica]**, AAPG Bulletin (1963) 47 (2): 352. https://doi.org/10.1306/BC7439A1-16BE-11D7-8645000102C1865D 

• PARKER E CALKIN, **[https://pubs.geoscienceworld.org/gsa/gsabulletin/article-abstract/75/10/1031/5663/GLACIAL-GEOLOGY-OF-THE-MOUNT-GRAN-AREA-SOUTHERN?redirectedFrom=fulltext GLACIAL GEOLOGY OF THE MOUNT GRAN AREA, SOUTHERN VICTORIA LAND, ANTARCTICA]**, GSA Bulletin (1964) 75 (10): 1031–1036. https://doi.org/10.1130/0016-7606(1964)75[1031:GGOTMG]2.0.CO;2

• Mirsky, Arthur & Treves, Samuel & Calkin, Parker. (2013), **[https://agupubs.onlinelibrary.wiley.com/doi/10.1029/AR006p0145 Stratigraphy and Petrography, Mount Gran Area, Southern Victoria Land, Antarctica]**, Geology and Paleontology of the Antarctic, Volume 6 https://doi.org/10.1029/AR006p0145

## קישורים חיצוניים
* הר גראן באתר הסקר הגאולוגי של ארצות הברית
* הר גראן באתר הגאזט האנטארקטי של ממשלת ניו זילנד
* הר גראן באתר הגאזט האנטארקטי של ממשלת אוסטרליה
* הר גראן באתר הגאזט האנטארקטי המשווה SCAR של ממשלת אוסטרליה
* תצלום מהאוויר של הר גראן משנת 1959 באתר התוכנית האנטארקטית של ארצות הברית
* הר גראן באתר peakery (מרחקים לאתרים סמוכים)
* קורות חייו של טריגווה גראן

## הערות שוליים

גראן
גראן
Spoonman

**Spoonman** (בתרגום: **איש הכפיות**) הוא שיר של להקת הגראנג' והרוק האמריקאית סאונדגארדן. השיר הוא השמיני באלבום הרביעי והמצליח ביותר של הלהקה Superunknown, שיצא כחודש לפני יציאת האלבום. השיר הוא הסינגל הראשון מתוך האלבום, ונחשב לאחד השירים הפופולרים ביותר מהאלבום, ואחד המזוהים ביותר של הלהקה אי פעם. השיר נחשב לזה שהכניס את הלהקה למיינסטרים ברוק האמריקאי. השיר כיכב במקום השלישי בדירוג הבילבורד האמריקאי לשירי הרוק המיינסטרימים הטובים ביותר. גרסת רמיקס של המפיק של הלהקה, סטיב פיסק, מופיע בסינגלים שיצאו לאחר מכן "My Wave" ו"Black Hole Sun". כמו כן השיר נכלל גם באוספי הלהיטים של הלהקה "A-Sides" (שיצא ב-1997) ו-"Telephantasm" (שיצא ב-2010).

## מקור והקלטה
"Spoonman" נכתב והולחן על ידי סולן הלהקה כריס קורנל, במקור בשביל הקומדיה הרומנטית "Singles" שיצא ב-1992. בזמן זה סאונדגארדן, ביחד עם עמיתיהם לייסוד הרוק האלטרנטיבי, להקת פרל ג'אם, עבדו על שיר הנושא לסרט. על בסיסט להקת פרל ג'אם ג'ף אמנט, הוטל ליצור את שם והרכב הלהקה הבדיונית שהייתה אמורה לנגן בסרט, ולבסוף שם הלהקה נקבע על "Citizen Dick", לא לפני שאחד השמות שנשקלו היו "Spoonman", שם שההשראה לו נלקחה מ"Artis The Spoonman" (ארטיס איש הכפיות), בדרן רחוב אמיתי ומוכר מסנטה קרוז, קליפורניה שלאחר מכן גם הופיע בסיאטל, וושינגטון, שמנגן מוזיקה בעזרת סט כפיות והתפרסם בזכות זאת. קורנל שאהב את השם, השתמש ברשימתו של אמנט על מנת ליצור את שמות הרצועות לשירים שהוא כותב לסרט. השיר בתחילה הוקלט בגרסה אקוסטית, אותה אפשר לשמוע במהלך סצנה בסרט סינגלס שבה פוסטר להופעה של הלהקה הבדיונית Citizen Dick, משודך לעמוד.

קורנל לקח את השיר והחל לעבוד על גרסה חשמלית שלו. ארטיס איש הכפיות האמיתי שממנו נלקחה ההשראה לשם השיר אף השתתף בעשיית אחד המעברונים של השיר באמצעות ניגון הכפיות שלו. מתופף הלהקה מאט קמרון אף השתמש בסירים ומחבתות לניגון במהלך השיר. בסיסט הלהקה בן שפרד השתתף בשירת הרקע בשיר.

השיר מבוצע בכיוון דרופ די שאפיין את סאונד הלהקה בשנים אלו.

## מילות השיר
קורנל אמר על המילים שכתב ל"Spoonman": 

## וידאו קליפ
הווידאו קליפ לשיר "Spoonman" בוים על ידי ג'פרי פלנסקר (תחת השם הבדוי ג'ון סמית'י). גם בווידאו מופיע ארטיס איש הכפיות האמיתי, והווידאו מתרכז בו ולא בלהקה. חברי הלהקה מוצגים רק בתמונות שחור-לבן. השיר יצא לאור בפברואר 1994.

## רשימת רצועות
הגרסה המקורית כללה את השירים:
# "Spoonman" (קורנל) - 4:06
# "Fresh Tendrils" (מאט קמרון, קורנל) - 4:16
# "Cold Bitch" (קורנל) - 5:01
# "Exit Stonehenge" (מאט קמרון, קורנל, בן שפרד, קים ת'איל) - 1:19

## קישורים חיצוניים

קטגוריה:שירי סאונדגארדן
קטגוריה:שירים באנגלית
קטגוריה:שירי גראנג'
קסיוס וינסטון

**קסיוס וינסטון** (באנגלית: **Cassius Winston**; נולד ב-28 בפברואר 1998) הוא כדורסלן אמריקאי, המשחק בקבוצת הפועל ירושלים, בעמדת הרכז.

## קריירת מכללות
וינסטון נולד וגדל בעיר דטרויט שבמישיגן, ובשנת 2016 החל ללמוד באוניברסיטת המדינה של מישיגן. כבר בעונתו השנייה בקבוצת הכדורסל של האוניברסיטה – "מישיגן סטייט ספרטנס" – שימש כשחקן חמישייה קבוע, והפך לאחד השחקנים המובילים של הקבוצה, לצדם של מיילס ברידג'ס וג'ארן ג'קסון. בעונת 2018/2019, לאחר עזיבתם של ברידג'ס וג'קסון ל-NBA, היה הקלעי המוביל של הקבוצה, עם ממוצע של 18.8 נקודות למשחק, וכן הוביל את כל שחקני מחוז "Big Ten" עם ממוצע של 7.5 אסיסטים למשחק. בסיום אותה עונה זכה בתואר השחקן המצטיין של העונה במחוז, ונבחר לחמישייה השנייה של העונה בליגת המכללות (Second-team All-American). במשחק רבע גמר טורניר אליפות המכללות הצטיין וינסטון עם 20 נקודות, 10 אסיסטים ו-4 חטיפות, והוליך את הספרטנס לניצחון מפתיע מול אוניברסיטת דיוק, בה שיחקו זאיון ויליאמסון, אר. ג'יי. בארט וקאם רדיש. במשחק חצי הגמר תרם וינסטון 16 נקודות, אולם קלע באחוזים רעים (25% מהשדה), וחילק 2 אסיסטים בלבד לעומת 4 איבודי כדור, בהפסד קבוצתו מול אוניברסיטת טקסס טק.

ב-9 בנובמבר 2019 התאבד אחיו הצעיר, זאכרי, כשנעמד מול רכבת נוסעת.

בסיום עונתו הרביעית זכה בשנית בתואר שחקן העונה של המחוז, ונבחר שוב לחמישייה השנייה של העונה בליגת המכללות, לאחר שרשם ממוצעים של 18.6 נקודות ו-5.9 אסיסטים למשחק. במהלך אותה עונה שבר את שיא האסיסטים הכולל לשחקן במחוז Big Ten, ואת הקריירה סיים עם 890 אסיסטים בסך הכול – אשר הציבו אותו במקום ה-16 בתולדות ליגת המכללות.

## קריירה מקצועית
בדראפט ה-NBA 2020 נבחר וינסטון בבחירה ה-53 על ידי אוקלהומה סיטי ת'אנדר, ומיד הועבר בטרייד לוושינגטון ויזארדס. ב-28 בנובמבר 2020 חתם בקבוצה על "חוזה כפול".
בשנת 2022 חתם בבאיירן מינכן.
בשנת 2023 חתם בטופאש בורסה.
בשנת 2024 חתם ברג'ו אמיליה.
בשנת 2025 חתם בהפועל ירושלים
## סטטיסטיקות הקריירה
### בליגת המכללות

## קישורים חיצוניים

## הערות שוליים

קטגוריה:אמריקאים ילידי מישיגן
קטגוריה:דטרויט: אישים
קטגוריה:כדורסלנים אמריקאים
קטגוריה:כדורסלנים אפרו-אמריקאים
קטגוריה:כדורסלני אוניברסיטת המדינה של מישיגן
קטגוריה:בחירות דראפט של אוקלהומה סיטי ת'אנדר
קטגוריה:כדורסלני וושינגטון ויזארדס
קטגוריה:דטרויט: כדורסלנים
קטגוריה:כדורסלני הפועל ירושלים
קטגוריה:אמריקאים שנולדו ב-1998
אליהו נסים

**אליהו נסים** (1933 – 23 בפברואר 2020) היה פרופסור מן המניין בפקולטה להנדסת אווירונאוטיקה בטכניון. כיהן כנשיאה החמישי של האוניברסיטה הפתוחה.

## ביוגרפיה
נסים נולד בישראל. סיים תואר ראשון בהנדסת האווירונאוטיקה בשנת 1957 באוניברסיטת בריסטול ותואר שני בטכניון בשנת 1961. לאחר מכן חזר לאוניברסיטת בריסטול וסיים דוקטורט בשנת 1963. תחומי המחקר של נסים היו אווירואלסטיות, דינמיקה ואווירודינמיקה.

פרופ' נסים היה חבר סגל בפקולטה להנדסת אווירונאוטיקה וחלל בטכניון ונושא הקתדרה להנדסה אווירונאוטית ע"ש סידני גולדסטין. כיהן בתפקידים ניהוליים בטכניון, בהם דיקן הפקולטה להנדסת אווירונאוטיקה (1971–1973, 1978–1980), המשנה לנשיא לעניינים אקדמיים (1984–1986) וממלא מקום המשנה לנשיא הטכניון.

בשנים 1997–2003 כיהן כנשיאה החמישי של האוניברסיטה הפתוחה ופעל רבות לקידומה ולמיצובה בעולם האקדמי בארץ. בשנת 2006 העניקה מועצת האוניברסיטה הפתוחה לפרופ' נסים תואר עמית כבוד.

נסים נפטר בפברואר 2020 ונקבר בבית הקברות בפרדס חנה.

## קישורים חיצוניים

* דף הנצחה, באתר האוניברסיטה הפתוחה.
* דברים לזכרו של אליהו נסים, מאת פרופסור מוטי קרפל, 23 בפברואר 2020

קטגוריה:בוגרי אוניברסיטת בריסטול
קטגוריה:נשיאי האוניברסיטה הפתוחה
קטגוריה:סגל הטכניון: הנדסת אווירונאוטיקה וחלל
קטגוריה:אישים הקבורים בפרדס חנה
קטגוריה:ישראלים שנולדו ב-1933
קטגוריה:ישראלים שנפטרו ב-2020
יחסי אוסטרליה – ערב הסעודית

**יחסי אוסטרליה–ערב הסעודית** הם היחסים הבילטרליים בין אוסטרליה וערב הסעודית.

## היסטוריה
אוסטרליה וערב הסעודית כוננו יחסים לאחר תום מלחמת העולם השנייה. שתי המדינות חברות ב-G-20.

ערב הסעודית ואוסטרליה היו חלק מהברית המשותפת עם ארצות הברית במהלך המלחמה הקרה, שכן שתיהן היו אנטי-קומוניסטיות ועוינות כלפי ברית המועצות. לאחר סיום המלחמה הקרה, סעודיה ואוסטרליה הגדילו את שיתוף הפעולה.

ערב הסעודית, יחד עם איחוד האמירויות הערביות, היא השותפה העיקרית בשוק של אוסטרליה במזרח התיכון. מעל 6,200 סטודנטים סעודים למדו במוסדות חינוך באוסטרליה בשנת 2019.

עם הודעתה של סעודיה על חזון סעודיה 2030, נתפסה אוסטרליה כחלק מהמיזם בזכות תרומתה לפיתוח החזון.

## מחלוקת מוקדמות מונדיאל 2018
במהלך מוקדמות מונדיאל 2018 - הסיבוב השלישי של AFC, אוסטרליה התמודדה מול ערב הסעודית במשחק חשוב על גביע העולם בכדורגל 2018 באדלייד. המשחק התרחש לאחר הפיגוע במנצ'סטר ארנה בהרג 23 אנשים ושני הצדדים הודיעו על דקת דומיה; אולם הצוות הסעודי, במקום לעמוד דום למשך דקה, לא כיבד את האוכלוסייה המקומית על ידי עלייתו לקרקע. הגבר עורר סערה כי הסעודים לא הפגינו כבוד לאוכלוסייה וכי הסעודים לא כיבדו את מקרי המוות למרות ההסבר הסעודי שזה לא חלק מהתרבות הסעודית, בהתחשב בכך שכבר שמרו על דקת דומיה לקראת משחק גביע קטר איירווייז בין אל- אהלי סעודיה FC וברצלונה שנה קודם לכן. מאוחר יותר התנצלו הפקידים הסעודים על המעשה הטעון וטענו כי הם מתקנים את הטעויות. אוסטרליה ניצחה את המשחק 3–2 אך הצליחה להעפיל לגביע העולם רק במהלך הפלייאוף ואילו ערב הסעודית הצליחה להפוך לאחת מארבע הקבוצות האסיאתיות שהעפילו ראשונה.

## נציגויות דיפלומטיות
* אוסטרליה מחזיקה בערב הסעודית שגרירות בריאד וקונסוליה בג'דה.
* ערב הסעודית מחזיקה באוסטרליה שגרירות בקנברה וקונסוליה בסידני.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
ועדת הבחירות של אוגנדה

**ועדת הבחירות של אוגנדה**, היא מוסד חוקתי של ממשלת אוגנדה, שתפקידו "לארגן ולנהל בחירות סדירות, חופשיות והוגנות" באוגנדה, באופן יעיל, מקצועי וללא שיקולים פוליטיים זרים.

## מקום
לשכת ועדת הבחירות נמצאת ברחוב ג'ינג'ה 55, בחטיבה המרכזית של קמפלה  בירת אוגנדה.

## היסטוריה
החוק להקמת ועדת הבחירות נחקק ב-1997. ועדת הבחירות הראשונה כיהנה בין השנים 1997 עד שנת 2002. הוועדה הנוכחית נכנסה לתפקיד בשנת 2016 ותסיים את עבודתה בתום תקופת כהונה שתארוך שבע שנים. הוועדה כיום היא בראשות שופט בית המשפט העליון, סיימון מוגני ביאבקאמה, אשר החליף את המהנדס באדרו קיגונדו  שעמד בראש הוועדה במשך שתי קדנציות (2002–2009 ו-2009–2016).

## חברים
להלן החברים הנוכחיים של ועדת הבחירות (2016–2022) החברים החדשים הושבעו ב-17 בינואר 2017.

# סיימון מוגני ביאבקאמה : יושב ראש
# חאג'ת איישה לובגה: סגן יושב ראש
# פיטר אמורוט: חבר ועדה
# ג'סטין אחבווה מוגאב: חבר ועדה
# סטיבן טאשוביה: חבר ועדה
# מוסטפא סבגאלה קיגוזי: חבר ועדה
# נטלין אטומארו: חבר ועדה

## קישורים חיצוניים
*  

## הערות שוליים

קטגוריה:אוגנדה: פוליטיקה
קטגוריה:גופי פיקוח על בחירות
שלום אדרי

**שלום אדרי** (נולד ב-7 באפריל 1994) הוא כדורגלן ישראלי, המשחק בעמדת הקשר ההתקפי במ.ס. טירה.

## קריירה
אדרי התחיל את הקריירה שלו במחלקת הנוער של בית"ר טוברוק, ואף רשם שלוש הופעות במדי הקבוצה הבוגרת ששיחקה אז בליגה ג'.

בקיץ , אדרי חתם בהפועל רמת השרון מליגת העל. ב-17 בנובמבר 2012, אדרי ערך את הופעת הבכורה שלו בקבוצה בניצחון 1–2 נגד מכבי נתניה. בעונת 2014/2015, אדרי הפך לשחקן הרכב בקבוצה לאחר ירידתה של רמת השרון לליגה הלאומית ורשם 8 שערים ב-28 משחקי ליגה.

ב-27 באוקטובר, חתם במכבי נתניה מליגת העל, אך לאחר כמה חודשים חזר לרמת השרון.

ב-29 באוגוסט 2016, אדרי חתם בהפועל כפר שלם מליגה א'. אדרי, שיחק בליגה א' עד לשנת  ועבר בין היתר בצעירי כפר כנא, עירוני טבריה ומ.ס. טירה.

ב-1 ביולי 2019, אדרי חזר לליגת העל כאשר חתם בבית"ר ירושלים. בבית"ר ירושלים זכה גם בתואר היחיד שלו כאשר זכה עם קבוצתו בגביע הטוטו 2019/2020.

ב-4 בפברואר 2021 חתם אדרי בהפועל חדרה עד לסיום עונת 2020/2021. ב-5 ביולי 2021 חתם בהפועל אום אל-פחם, אך בחר להתיר את חוזהו בקבוצה וב-19 באוגוסט חתם במכבי נתניה. בדצמבר 2021 חזר למ.ס. טירה.

## קישורים חיצוניים

## הערות שוליים

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:נתניה: כדורגלנים
קטגוריה:כדורגלני בית"ר טוברוק
קטגוריה:כדורגלני הפועל רמת השרון
קטגוריה:כדורגלני הפועל כפר שלם
קטגוריה:כדורגלני מכבי כפר כנא
קטגוריה:כדורגלני עירוני טבריה
קטגוריה:כדורגלני בית"ר ירושלים
קטגוריה:כדורגלני הפועל חדרה
קטגוריה:כדורגלני הפועל אום אל-פחם
קטגוריה:כדורגלני מכבי נתניה
קטגוריה:כדורגלני מועדון ספורט טירה
קטגוריה:כדורגלני הפועל לוד
קטגוריה:ישראלים שנולדו ב-1994
אריך פון הורנבוסטל

**אריך מוריץ פון הורנבוסטל** (בגרמנית: **Erich Moritz von Hornbostel**; 25 בפברואר 1877 – 28 בנובמבר 1935) היה אתנו-מוזיקולוג וחוקר מוזיקה יהודי-אוסטרי.

הורנבוסטל ידוע בעיקר בזכות עבודתו החלוצית בתחום המוזיקולוגיה ובזכות מערכת סיווג כלי הנגינה הורנבוסטל-זאקס שפיתח יחד עם קורט זאקס.

## ביוגרפיה

הורנסבוטל נולד בשנת 1877 בווינה, אמו הייתה יהודייה ואביו היה נצר למשפחת אצולה ממוצא סקסוני, הוא השלים דוקטורט בכימיה מאוניברסיטת וינה והיגר לברלין, שם עסק בתחום האתנו-מוזיקולוגיה והמוזיקולוגיה עד 1933, אז פוטר מכל משרותיו האקדמיות והמקצועיות בשל אמו היהודייה.

הוא היגר לקיימברידג' שבאנגליה, שם עבד על ארכיון הקלטות מוזיקה עממיות לא-אירופיות.

נפטר בשנת 1935.

## קישורים חיצוניים
* 

קטגוריה:מוזיקולוגים אוסטרים
קטגוריה:מוזיקולוגים יהודים
קטגוריה:אוסטרים שנולדו ב-1877
קטגוריה:אוסטרים שנפטרו ב-1935
ברנן קלוסט

**ברנן קלוסט** (באנגלית: **Brennan Clost**; נולד ב-20 באוקטובר 1994) הוא שחקן ורקדן קנדי. ידוע בשל תפקידו כדניאל בסדרת הנעורים הקנדית "נולדו לרקוד", ובתפקידו בתור שיין מק'ריי בסדרת הדרמה של נטפליקס "שבריריות".

## ביוגרפיה
קלוסט נולד ב-20 באוקטובר 1994 בברלינגטון, אונטריו, קנדה. במהלך ילדותו הציקו לו חבריו לכיתה ופגעו בו מילולית ולעיתים גם פיזית. קלוסט למד מחול באולפני מחול שונים בדרום אונטריו, כולל בית הספר הלאומי לבלט של קנדה וספרינגבורד דאנס מונטריאול. בתחילה שאף ללמוד רפואה באוניברסיטה, אך המורה למחול המליצה לו לערוך אודישנים לבית הספר ג'וליארד.

במרץ 2012 הוא ערך אודישנים והתקבל לבית הספר ג'וליארד במלגה, מה שהפך אותו לאחד משני רקדנים הקנדיים שהתקבלו באותה שנה. הכוריאוגרפיה של קלוסט הוצגה מדי שנה בתוכנית ההצטיינות הכוריאוגרפית של ג'וליארד ובבתי ספר יסודיים ברחבי ניו יורק. והוא סיים את לימודיו בשנת 2016. במהלך הריקוד קלוסט פגע בקרסולו, לקה בדלקת בגיד אכילס והוא סבל מ"בעיות מפרק כף היד והכתף".

## קריירה
קלוסט החל לרקוד בתחרויות בגיל שבע. הוא זכה במדליית כסף בקטגוריית הסולנים הצעירים של ארגון הריקוד הבינלאומי בגרמניה (2008). הוא היה לאחד מהמועמדים בטקס פרסי המחול בניו יורק (2011).

בשנת 2012 ערך את הופעת הבכורה שלו במשחק בפרסומת טלוויזיה לחברת הגילוח ג'ילט. באותה שנה הוא לוהק לסדרת הדרמה "נולדו לרקוד" בתפקיד דניאל לצד אלכסנדרה ביטון ששיחקה את אמילי. הוא גילם את התפקיד באופן קבוע עד שנת 2015, אז לקח הפסקה של שנתיים כדי להתמקד בהשלמת לימודיו בג'וליארד, וחזר בשנת 2017. כמו כן בשנת 2017, קלוסט כיכב בסדרת האינטרנט "Spiral".

בשנת 2019 לוהק לסדרת דרמת הריקודים של נטפליקס "שבריריות", שהוקרנה בבכורה בדצמבר 2020. בסדרה הוא מגלם את שיין מקריי, אחד מתלמידי בית הספר לבלט המאוהב בשותפו לחדר (ברטון קאופרת'ווייט).

## חיים אישיים
קלוסט הצהיר כי אינו מתייג את עצמו מינית, אך הוסיף כי הוא "לא סטרייט".

## פילמוגרפיה

### קולנוע

### טלוויזיה

## קישורים חיצוניים

## הערות שוליים

קטגוריה:שחקני קולנוע וטלוויזיה קנדים
קטגוריה:שחקנים ילדים קנדים
קטגוריה:שחקנים להט"בים קנדים
קטגוריה:רקדנים קנדים
קטגוריה:רקדנים להט"בים
קטגוריה:להט"בים קנדים
קטגוריה:בוגרי בית הספר ג'וליארד
קטגוריה:קנדים שנולדו ב-1994
בקרות אבטחה

**בקרות אבטחה** (באנגלית: **Security controls**) הן אמצעי אבטחה או אמצעי מנע, לגילוי, נטרול או מזעור סיכוני אבטחה לרכוש פיזי, למידע, למערכות מחשב או לנכסים אחרים. בתחום אבטחת המידע, בקרות כאלה מגנות על "משולש CIA" (באנגלית CIA Triad): סודיות, תקינות וזמינות המידע.

ניתן לכנות מערכות בקרות כמסגרות (Frameworks) או תקנים. מסגרות יכולות לאפשר לארגון לנהל בקרות אבטחה על פני סוגים שונים של נכסים באופן עקבי.

## סוגי בקרות אבטחה
ניתן לסווג את בקרות האבטחה לפי מספר קריטריונים. לדוגמה, על פי זמן פעולתם, ביחס לאירוע ביטחוני:
* לפני אירוע ייעוד **בקרות מניעה** למנוע אירוע למשל על ידי נעילת פולשים בלתי מורשים
* במהלך אירוע, **בקרות בילוש** מטרתן לזהות ולאפיין אירוע בעיצומו, למשל על ידי השמעת אזעקת הפורץ והתרעת המאבטחים או המשטרה
* לאחר אירוע, **בקרות מתקנות** נועדו להגביל את היקף הנזק שנגרם כתוצאה מהאירוע, למשל על ידי השבת הארגון למצב עבודה רגיל בצורה היעילה ביותר האפשרית

ניתן גם לסווג אותם לפי טבעם, למשל:
* **בקרות פיזיות** כגון גדרות, דלתות, מנעולים ומטפים
* **בקרות פרוצדורליות** כגון תהליכי תגובה לאירועים, פיקוח על ניהול, מודעות אבטחה והדרכה
* **בקרות טכניות** כגון אימות משתמשים (כניסה) ובקרות גישה לוגיות, תוכנת אנטי-וירוס, חומות אש
* **בקרות משפטיות ורגולציה או תאימות** כגון חוקים, ומדיניות בנושא פרטיות מידע

## תקני אבטחת מידע ומסגרות בקרה
תקני אבטחת מידע רבים מקדמים נוהלי אבטחה טובים ומגדירים מסגרות או מערכות לבניית הניתוח והתכנון לניהול בקרות אבטחת המידע. כמה מהידועים ביותר הם:
* ISO/IEC 27001, מציין 114 בקרות ב-14 קבוצות
* FIPS 200 מזהה 17 משפחות בקרה רחבות
* NIST SP-800-53
* COBIT 5
* CIS Top-20

## טלקומוניקציה
בטלקומוניקציה, בקרות האבטחה מוגדרות כשירותי אבטחה כחלק ממודל ה-OSI
* המלצה על ITU-T X.800
* ISO 7498-2

אלה תואמים טכנית. מודל זה זוכה להכרה רחבה.

## מסגרות בקרות למגזר העסקי
יש מגוון רחב של מסגרות וסטנדרטים המתייחסים לעסקים פנימיים ולבקרות בין עסקיות, כולל:
* SSAE 16
* ISAE 3402
* PCI DSS - תקן אבטחת נתונים בתעשיית כרטיסי התשלום
* HIPAA
* COBIT 4/5
* CIS Top-20
* מסגרת אבטחת הסייבר של NIST

## הערות שוליים

קטגוריה:אבטחת מחשבים
קטגוריה:אבטחת מידע
The Fatal Shore

**The Fatal Shore: The Epic of Australia's Founding** הוא ספר שנכתב על ידי הסופר ומבקר האמנות האוסטרלי, רוברט יוז. הספר מדבר על השנים הראשונות של הקולוניזציה הבריטית באוסטרליה, ובמיוחד ההיסטוריה וההשפעות החברתיות של מערכת הנידונים בבריטניה. הספר מתייחס גם לסיבות ההיסטוריות, הפוליטיות והסוציולוגיות שהובילו להתיישבות הבריטית באוסטרליה. הספר פורסם לראשונה ב-1986.

יוז היה איש אוסטרלי שנהיה מבקר אמנות ידוע בעולם, חי באירופה ואז בניו יורק, שם הפך למבקר אמנות במגזין טיים. העניין של יוז בעידן הנידונים באוסטרליה החל בראשית שנות ה-70 של המאה ה-20, כאשר צילם סרט תיעודי בטלוויזיה על תולדות האמנות האוסטרלית  שלקח אותו עד לפורט ארתור, טסמניה.

הספר זכה בפרס דאף קופר  ב-1987 ובפרס WH סמית' לספרות  ב-1988.

## יציאה לאור
*The Fatal Shore* פורסם במקור ב-1986 על ידי אלפרד א. קנופף  בארצות הברית ועל ידי William Collins, Sons  בבריטניה, ובהמשך פורסם בכריכה רכה בבריטניה על ידי קולינס הארוויל ב-1987. ה-Folio Society  פרסם מהדורת פרימיום מחוספסת ב-1998. בנוסף, הרפר קולינס פרסם את המהדורה הרביעית של הספר ב-2006.

## ביקורת
העיתונאי בריאן סמית' נתן ביקורת חיובית על הספר והצהיר שהספר "מספק תיאור חי של העלות האנושית של המיזם הקולוניאלי של בריטניה וכיצד חוויות אלו סייעו לעצב את אוסטרליה המודרנית."

## בתרבות
הספר מופיע בסדרת הטלוויזיה של נטפליקס, המעניש, בפרק "My Brother's Keeper". אחת הדמויות הראשיות, איימי בנדיקס (ג'ורג'יה ויגהאם ), נראית קוראת אותו.

## קישורים חיצוניים
* רשימת המגזינים ''TIME'' של 100 מיטב ספרי העיון הטובים ביותר ב-2011 מאז 1923, כאשר *Time* פורסם לראשונה
* 

## הערות שוליים

קטגוריה:ספרי 1987
קטגוריה:אוסטרליה: היסטוריה
קטגוריה:ספרות אוסטרלית
קטגוריה:ספרי היסטוריה
מרים רודריגס מרטינס

**מרים אליזבת רודריגס מרטינס** (בספרדית: **Miriam Elizabeth Rodríguez Martínez** ; 5 בפברואר 1960 - 10 במאי 2017) הייתה פעילת זכויות אדם מקסיקנית. היא הפכה לאחת מרבות מהורים לילדים נעלמים במקסיקו, לאחר שבתה נחטפה ונרצחה. מרים נהרגה על ידי חמושים שפרצו לביתה ב-10 במאי 2017.

## ביוגרפיה
מרים אליזבת רודריגס מרטינס נולדה ב-5 בפברואר 1960 בסן פרננדו  במדינת טמאוליפס במקסיקו. בתה, קארן אלחנדרה סלינס רודריגס, נחטפה ונרצחה בשנת 2012 על ידי חברי הקרטל של הפשע המאורגן. שרידיה התגלו בסופו של דבר בשנת 2014. רודריגס רדפה במשך שנים אחר רוצחי בתה. חלק מהגברים שנעצרו לחקירה בחשד לרצח בתה ברחו מהכלא לאחר מעצרם. במשך שלוש שנים תפסה כמעט את כל חברי הצוות החיים בכנופיה וסייעה בלכידתם של עשרה מהם. לצד מציאת בתה, היא עשתה מאמצים לעזור להורים אחרים שילדיהם נעלמו, והקימה את ארגון קולקטיבו דה דסאפרסידוס (ארגון הקולקטיב של הנעלמים).

רודריגס נרצחה ב-10 במאי 2017, כמה שבועות לאחר שלכדה את אחד מהאנשים האחרונים של חבורת רוצחי בתה. ביום זה מקסיקו חוגגת את יום המשפחה. היא נורתה 12 פעמים על ידי חמושים שפרצו לביתה, ומתה בדרך לבית החולים. בהפגנה גדולה שהתארגנה במהירות,  ביום בו היא נרצחה, קראו המפגינים לממשלות מקסיקו וארצות הברית לדאוג לשלומם של מגיני זכויות האדם..

## קישורים חיצוניים
* 

## הערות שוליים

קטגוריה:פשעים נגד ילדים
קטגוריה:פעילות חברתיות מקסיקניות
קטגוריה:הרוגות התנקשויות
קטגוריה:ילידות 1967
קטגוריה:מקסיקניות שנולדו במאה ה-20
קטגוריה:נפטרות ב-2017
קטגוריה:נפטרים ב-2017
פפה (כדורגלן, 1997)

**אדוארדו גבריאל אקינו קוסה** (בפורטוגזית: **Eduardo Gabriel Aquino Cossa**; נולד ב־24 בפברואר 1997), הידוע בכינויו **פפה** (Pepê) הוא כדורגלן ברזילאי, שמשחק כחלוץ בפורטו ובנבחרת ברזיל.

## קריירה
### ברזיל
נולד בפוז דו איגואסו, פפה סיים את לימודי האקדמיה לנוער של פוז דו איגואסו ובילה את עונת 2014 במדי קוריטיבה. לקראת עונת 2015 הוא הועלה לקבוצה הבוגרת. במהלך עונת 2016, הוא כבש שלושה שערים כולל צמד נגד פרנה.

ב־4 באפריל 2016 הצטרף פפה למועדון ליגת העל הברזילאית גרמיו. ב־28 במאי 2017 ערך את הופעת הבכורה כשנכנס כמחליף לאברטון סוארס בניצחון 4–3 מול ספורט רסיפה. ב־3 בדצמבר הוא כבש את שערו הראשון במועדון בתבוסה 4–3 מול אתלטיקו מיניירו.

ב־8 בינואר 2018 האריך פפה את חוזהו עד 2020. ב־7 באוגוסט ערך את הופעת הבכורה שלו בקופה ליברטדורס, בתבוסה 2–1 מול המועדון הארגנטינאי אסטודיאנטס. חוזהו הוארך עוד יותר עד 2022 ב־26 בספטמבר. באוגוסט 2020 האריך את חוזהו עד 2024. בפברואר 2021 הוא חתם בפורטו אליה עבר בקיץ 2021.

## קריירה בינלאומית
בשנת 2023 החל לשחק בנבחרת ברזיל.

נכלל בסגל נבחרת ברזיל לטורניר קופה אמריקה 2024.

## תארים
**פורטו**
* אליפות פורטוגל: 2021/2022
* הגביע הפורטוגלי: 2021/2022, 2022/2023
* הסופר קאפ הפורטוגלי: 2022
* גביע הליגה הפורטוגלית: 2022/2023

## קישורים חיצוניים

* פפה, באתר של גרמיו

## הערות שוליים

קטגוריה:כדורגלנים ברזילאים
קטגוריה:חלוצי כדורגל ברזילאים
קטגוריה:כדורגלני גרמיו
קטגוריה:כדורגלני פורטו
קטגוריה:כדורגלני נבחרת ברזיל
קטגוריה:כדורגלני קופה אמריקה 2024
קטגוריה:ספורטאים ברזילאים בפורטוגל
קטגוריה:ברזילאים שנולדו ב-1997
מרסדס מייסון

**מרסדס מייסון** (באנגלית: **Mercedes Mason**; נולדה ב-3 במרץ 1983) היא שחקנית ודוגמנית עבר אמריקאית-שוודית, הידועה בזכות תפקידיה בסדרת הדרמה "המאתר" (2012) ברשת FOX, בשל תפקידה בתור לואיז לאונרד בסדרת הדרמה העל-טבעית "666 פארק אבניו" (2013-2012) ברשת ABC, בשל תפקידה בתור אופליה סלזאר (אנ') בסדרת האימה "אימת המתים המהלכים" (2017-2015) ברשת AMC, ובזכות הופעתה כקפטן זואי אנדרסון בסדרת המשטרה "הטירון" (2019-2018; 2021) ברשת ABC.

## ביוגרפיה
מייסון נולדה בעיר לינשפינג (Linköping) שבאסטרייטלנד, שוודיה וגדלה בשכונת ריד שבעיר. מקור משפחתה באיראן, ולמייסון אחות אחת. כשהייתה בת 12 היגרה מייסון ביחד עם משפחתה לארצות הברית שם גדלה בשיקגו.

## קריירה
ב-2005 החלה לראשונה את דרכה כשחקנית באופרת הסבון "לחיות את החיים" ששודרה ב-ABC. ב-2008 הופיעה באחד מפרקי הסדרה "הפמליה", ובשנה העוקבת שיחקה בפרק בודד בסדרה "המפענחת". בפרק הפתיחה של העונה השביעית של "NCIS" גילמה את דמותה של השוטרת הת'ר קינקייד.

במהלך 2012 הייתה אחת משתי השחקניות הראשיות בסדרת הטלוויזיה "המאתר" (The Finder) ששודרה בפוקס. בסדרה זו גילמה את דמותה סגנית מרשל איזבל זמבדה, מושא אהבתו של הדמות הראשית. עוד בשנת 2012 כיכבה בסדרת הדרמה העל-טבעית "666 פארק אבניו" של רשת ABC, שבוטלה באמצע שידור העונה הראשונה.

באביב 2014 הופיעה לראשונה בתפקידה כסוכנת המיוחדת בסוכנות הביון של משרד ההגנה האמריקני טליה דל קאמפו בסדרה "", דמות שבהמשך תהא דמות חוזרת. באוגוסט 2015, מייסון גילמה לראשונה את דמותה של אופליה סלזאר (אנ') בסדרת הספין אוף של המתים המהלכים — "אימת המתים המהלכים" ברשת הטלוויזיה AMC.

בשנת 2018 גילמה את דמותה של קפטן זואי אנדרסון בסדרה "הטירון", שנרצחה במהלך העונה הראשונה בידי עבריינים.

## חיים אישיים
בספטמבר 2014 נישאה לשחקן דייוויד דנמן (אנ'), ששיחק בין היתר בסרטים "צמצום", "משחק הוגן" ו"סיפורי דגים". ב-10 בינואר 2018 נולד בנם הראשון, קאיוס קיין. בנם השני, סייגן סיירוס, נולד במאי 2021.

בדצמבר 2019, מייסון יצאה מהארון כביסקסואלית.

נוסף על אנגלית, מייסון דוברת צרפתית, פרסית וספרדית. עם זאת, בתוכנית האירוח השוודית "Skavlan" המשודרת בתאגיד השידור השוודי הצהירה מייסון כי אינה דוברת שוודית אם כי עדיין ביכולתה להבין שפה זו. באפריל 2016 מייסון התאזרחה באופן רשמי כאמריקאית.

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקניות קולנוע וטלוויזיה אמריקאיות
קטגוריה:שחקנים להט"בים אמריקאים
קטגוריה:אמריקאיות ממוצא שוודי
קטגוריה:אמריקאים ממוצא איראני
קטגוריה:ביסקסואליות אמריקאיות
קטגוריה:מהגרות משוודיה לארצות הברית
קטגוריה:אמריקאיות שנולדו ב-1983
קטגוריה:אמריקאים שנולדו ב-1983
שדה התעופה קמישלי

**שדה התעופה קמישלי** (בערבית: **مطار القامشلي**; קוד יאט"א: **KAC**, קוד ICAO: **OSKL**) הוא שדה תעופה המשרת את קמישלי, עיר בצפון מזרח סוריה. זהו גם השדה היחידי אשר נמצא בצפון המדינה.

## היסטוריה
אף על פי ששדה התעופה היה סגור לאזרחים בסביבות אוקטובר 2015, הוא נפתח מחדש, וחברות הטיסות הסוריות מספקות כעת טיסות סדירות לקמישלי מדמשק, לטקיה וביירות. שדה התעופה נהג לקבל טיסות זרות עונתיות מגרמניה ושוודיה. ב־21 בינואר 2016 דווח לראשונה על פעילותה של רוסיה שמטרתה להקים בסיס צבאי חדש בשדה התעופה הנשלט על ידי הממשלה ובעיקר נטוש.

ב־7 בדצמבר 2024 יום לפני נפילת משטר אסד, השתלטו כוחות [הכוחות הסוריים הדמוקרטיים SDF] בעקבות נסיגת החמושים התומכים במשטר. מספר ימים לאחר מכן, התפרסמו דיווחים כי תקיפות אוויריות ישראליות כוונו למחסני נשק שנותרו במתקן. מאוחר יותר באותו חודש, ב־16 בדצמבר, נסוגו משדה התעופה שני מטוסי תובלה צבאיים מסוג איליושין.

## קישורים חיצוניים

* מזג אוויר נוכחי עבור NOAA/NWS - OSKL

קמישלי
לשיר 2

**לשיר 2** (באנגלית: **Sing 2**) הוא סרט קולנוע מוזיקלי-קומי בהנפשה ממוחשבת של אילומיניישן, אשר יצא לאקרנים ב-22 בדצמבר 2021. הסרט בוים ונכתב על ידי גארת' ג'נינגס. זהו סרט המשך לסרט "לשיר" משנת 2016.

הסרט קיבל מועמדות לפרס אנני לסרט הטוב ביותר בטקס פרסי אנני ה-49.

## תקציר העלילה
עלילת הסרט מספרת על באסטר מון וחבריו השחקנים מהסרט הקודם (ללא מייק העכבר) אשר מנסים לקדם מופע חדש באולם "מגדלי הקריסטל" בעיר רדשור, המהווה מוקד של תעשיית הבידור. משאין להם קשרים, הוא וחבריו מתגנבים למשרדיו של הזאב, איל ההון והאמרגן ג'ימי קריסטל, המפיק מופע חדש. החבורה הוגה רעיון להביא את האריה כוכב הרוק האגדי קליי קאלוויי למופע שאת מתכונתו הם מציעים לקריסטל.

גברת קרולי והדורבנית אש נשלחות למצוא את קליי המבודד ולשכנע אותו לחזור לבמה.

## דמויות ומדבבים

## הפקה
ב-25 בינואר 2017, סרטי יוניברסל וIllumination Entertainment הכריזו על סרט המשך בשם "לשיר 2" אשר צפוי לצאת לאקרנים ב-25 בדצמבר 2020, בסרט זה צפויים לחזור הבמאי/תסריטאי גארת' ג'נינגס והמפיקים כריס מלדאנדרי וג'נט הילי, כמו כן צפויים לחזור המדבבים מהסרט המקורי: מתיו מקונוהיי, ריס וית'רספון, סקרלט ג'והנסון, טורי קלי, טארון אגרטון וניק קרול.

בדצמבר 2020, נחשפו מדבבים נוספים בסרט: בובי קנאבלי, לטישה רייט, אריק אנדרה, צ'לסי פרטי, פארל ויליאמס, בונו והלסי.

## הפצה
במקור, הסרט היה אמור לצאת לאקרנים ב-25 בדצמבר 2020. ב-12 באפריל 2019, נודע כי הסרט צפוי לצאת לאקרנים ב-2 ביולי 2021. אולם לבסוף ב-1 באפריל 2020, עקב מגפת הקורונה, הסרט נדחה ל-22 בדצמבר 2021.

## קישורים חיצוניים

* 

* 

## הערות שוליים

קטגוריה:סרטים אמריקאיים משנת 2021
קטגוריה:סרטי הנפשה אמריקאיים
קטגוריה:סרטי המשך אמריקאיים
קטגוריה:סרטי קומדיה אמריקאיים
קטגוריה:סרטים באנגלית
קטגוריה:סרטי אנימציה על בעלי חיים
קטגוריה:סרטי הנפשה מוזיקליים
קטגוריה:סרטי אילומיניישן הפקות
קטגוריה:סרטי אולפני יוניברסל
קטגוריה:סרטי אנימציה של אולפני יוניברסל
קטגוריה:סרטים שיציאתם נדחתה בעקבות מגפת הקורונה
קטגוריה:סרטי אנימציה על מוזיקה ומוזיקאים
למינג נורווגי

**למינג נורווגי** (שם מדעי: *Lemmus lemmus*) הוא מין של למינג הנפוץ בסקנדינביה. שוכן טונדרה, מעדיף לחיות ליד מים. ניזון בעיקר מעלים, שורשים, עשבים, טחב ופירות יער.

## תיאור
משקלו של הלמינג עד 130 גרם. אורכו מגיע עד 15 ס"מ ואורך זנבו 2 ס"מ. כפותיו קצרות ואוזניו מוסתרות בתוך הפרווה. על כפותיו הקדמיות טפרים שטוחים המשמשים לחפירה בשלג. פרוותו רכה וארוכה ומפוספסת בצבעי צהוב וחום. אלו היונקים הקטנים ביותר בחוג הקוטב הצפוני.

## התנהגות
הלמינג חופר מחילות ומסתתר בהן כאשר אינו פעיל. פעיל יום ולילה. חי בחבורות הכוללות מספר מצומצם של פרטים, אך אחת לכמה שנים חל פיצוץ אוכלוסין בקרב הלמינגים. במצב זה, המזון אינו מספק את צורכיהם של כל הפרטים, והם פותחים בנדידה גדולה כדי למצוא מזון רב יותר. בדרכם עומדים נחלים ופיורדים. חוש הראייה של הלמינגים חלש, ולכן הם מתקשים להבחין בין הנחלים שאותם הם יכולים לחצות לבין הפיורדים שאותם עליהם להקיף. בעקבות זאת, פעמים רבות הם נכנסים לתוך הפיורדים וטובעים. מקרים אלו יצרו מיתוס על כך שהם מתאבדים בכוונה כדי לאפשר לאחרים להנות ממזון ללא תחרות, אך מיתוס זה אינו ייתכן.

## רבייה
משך ההריון 20 יום. 2–4 המלטות בשנה, כ-5 ולדות בכל המלטה. בגרות מינית לאחר כ-40 יום. חיים עד גיל שנתיים.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:אוגריים
קטגוריה:רוסיה: יונקים
קטגוריה:טקסונים שתוארו בידי קארולוס לינאוס
קטגוריה:נורווגיה: יונקים
קטגוריה:בעלי חיים שתוארו ב-1758
כריסטיאן בראסינגטון

**כריסטיאן בראסינגטון** (באנגלית: **Christian Brassington**; נולד ב-6 ביוני 1983) הוא שחקן אנגלי.

## ביוגרפיה
בראסינגטון נולד בוולינגטון שבשרופשייר. הוא למד באקדמיה לאמנות הדרמה ובר דאגלס. ב-2009 גילם בראסינגטון את דמותו של בוריס ג'ונסון בדוקו-דרמה "When Boris Met Dave" של ערוץ More4. לפני כן שיחק בתפקיד טוני בלייר בסרט תיעודי של ערוץ 4. בנובמבר 2013 הופיע בקומדיה "The Five(ish) Doctors Reboot" שנוצר במסגרת ציון יובל לסדרה "דוקטור הו".

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקני קולנוע וטלוויזיה אנגלים
קטגוריה:אנגלים שנולדו ב-1983
החומה הכחולה

שמאל|ממוזער|320x320 פיקסלים| מפת מדינות "החומה הכחולה" אשר הצביעו עבור המועמד לנשיאות הדמוקרטית בכל בחירות בין השנים 1992 עד ל-2020, למעט 2016.
**החומה הכחולה** הוא מונח בפוליטיקה האמריקאית המשמש את המומחים הפוליטיים כאשר הם מתייחסים לכ-18 מדינות בארצות הברית ולמחוז קולומביה בהן זכתה המפלגה הדמוקרטית באופן עקבי ורצוף בבחירות לנשיאות ארצות הברית בין הבחירות לנשיאות שנערכו ב-1992 לבחירות לנשיאות שנערכו ב-2012. בבחירות לנשיאות שנערכו ב-2016 ובאלו של 2024 חלק ממדינות "החומה הכחולה" (פנסילבניה, מישיגן וויסקונסין) הצביעו למועמד הרפובליקני, דונלד טראמפ ולא למועמד הדמוקרטית הילרי קלינטון (עם זאת, בבחירות לנשיאות שנערכו ב-2020, שלוש המדינות כן הצביעו למועמד הדמוקרטי, ג'ו ביידן).

המונח מייחס את הצבע הכחול למפלגה הדמוקרטית כחלק מהמושג הכולל של מדינות כחולות ומדינות אדומות.

## מדינות החומה הכחולה
מדינות החומה הכחולה נמצאות בחוף המערבי, בצפון-מזרח ארצות הברית ובסמוך לאגמים הגדולים. הבחירה המחודשת של רונלד רייגן בבחירות לנשיאות ארצות הברית 1984, בהן רייגן ניצח בכל המדינות מלבד מינסוטה (וכן מחוז קולומביה). "החומה הכחולה" החלה להיבנות רק לאחר מכן, בבחירות לנשיאות שנערכו ב-1988 המפלגה הדמוקרטית ניצחה בניו יורק, וושינגטון, מסצ'וסטס, ויסקונסין, אורגון, הוואי ורוד איילנד, מאז, כל המדינות האלו בוחרות אך ורק במועמדים דמוקרטים. שאר החומה הכחולה נבנתה בבחירות לנשיאות שנערכו ב-1992, כאשר קליפורניה, אילינוי, פנסילבניה, מישיגן, ניו ג'רזי, מרילנד, קונטיקט, מיין, דלאוור וורמונט. בסך הכל, מדינות החומה הכחולה כוללות כ-238 מתוך 270 האלקטורים הדרושים כדי לזכות בבחירות.

## היסטוריה
### הבחירות לנשיאות ארצות הברית 2016
נייט סילבר מתח ביקורת על רעיון החומה הכחולה, והצביע על "חומה אדומה" דומה של מדינות שהצביעו לרפובליקנים מ-1968 עד 1988 וטען שפערים קטנים יחסית עלולים להפוך חלק ממדינות החומה למדינות רפובליקניות. תיאורייה זה הוכחה בבחירות 2016, שבהן מצביעים ממדינות חגורת החלודה הצביעו עבור המועמד הרפובליקני, דונלד טראמפ, מה שסיפק לו את הניצחון במישיגן, פנסילבניה, ויסקונסין ובמחוז הקונגרס השני של מיין ואת הניצחון בבחירות עצמן מול המועמדת הדמוקרטית, הילרי קלינטון. אחרים טענו גם כי מדינות מישיגן, פנסילבניה וויסקונסין מעולם לא היו "בטוחות" באופן סופי עבור המפלגה הדמוקרטית, תוך שהם מציינים את הפערים הקטנים בין הדמוקרטים לרפובליקנים במדינות אלו בבחירות לנשיאות שנערכו ב-2000 וב-2004 וכי פערי הניצחון הגדולים בבחירות לנשיאות שנערכו ב-2008 ובבחירות 2012 יצרו מצג שווא של חומה דמוקרטית בטוחה ועמידה.

### הבחירות לנשיאות ארצות הברית 2020
במהלך הבחירות לנשיאות ארצות הברית 2020, המועמד הדמוקרטי, ג'ו ביידן ניצח במדינות ויסקונסין, מישיגן ופנסילבניה ו"החזיר" אותן לחיק החומה הכחולה. עם זאת, ביידן ניצח במדינות הללו רק בהפרשים של 0.5–3 נקודות, פערים נמוכים וקטנים משמעותית בהשוואה לניצחונות של אובמה במדינות אלה ב-2008 וב-2012. בנוסף לכך, העובדה שרבים מהמצביעים במדינות אלו מצביעים לבנים רבים ממעמד הפועלים והחלו להיות יותר מזוהים עם הרפובליקנים מעידה על מגמות ארוכות טווח שאינן לטובת הדמוקרטים.

### הבחירות לנשיאות ארצות הברית 2024
בבחירות אלו דונלד טראמפ חזר וניצח במישיגן, פנסליבניה וויסקונסין והוציא אותן שוב מ"החומה הכחולה".

## ראו גם
* החומה האדומה (מונח מקביל בבריטניה המתייחס לאזורי בחירה יציבים של מפלגת הלייבור)

## קישורים חיצוניים
* 
* 
* 

## הערות שוליים

קטגוריה:ביטויים ומושגים פוליטיים אמריקאיים
קטגוריה:המפלגה הדמוקרטית
מיגל קרדונה

**מיגל אנחל קרדונה** (באנגלית: **Miguel Angel Cardona**; נולד ב-11 ביולי 1975) הוא מחנך אמריקאי, שכיהן כמזכיר החינוך של ארצות הברית בין השנים 2021–2025. קודם לכן, בשנים 2019-2021, כיהן קרדונה כנציב החינוך של מדינת קונטיקט. ב-21 בדצמבר 2020 דווח כי קרדונה נבחר בידי ג'ו ביידן, שכיהן אז כנשיא ארצות הברית, לכהן בתפקיד מזכיר מחלקת החינוך של ארצות הברית.

## ביוגרפיה
קרדונה נולד בעיר מרידן שבדרום-מרכז קונטיקט לזוג הורים ממוצא פוארטו ריקני, וגדל בדיור ציבורי במרידן. באוניברסיטת המדינה המרכזית של קונטיקט השלים לימודי תואר ראשון, ובאוניברסיטת קונטיקט קיבל תואר שני בחינוך דו-לשוני ודו-תרבותי. כמו כן, הוא בעל תואר דוקטור בחינוך. החל את קריירת ההוראה שלו כמורה לכיתות ד' בבית הספר ע"ש ישראל פטנאם השוכן בעיר. בשנת 2003, בגיל 27, התמנה למנהל בית הספר הנובר, השוכן גם הוא במרידן, ונעשה לאחד מהצעירים שבמנהלי בתי הספר בקונטיקט.

באוגוסט 2019 מינה נד למונט, מושל קונטיקט, את קרדונה לנציב מחלקת החינוך של מדינת קונטיקט. הוא הלאטיני הראשון שמכהן בתפקיד זה. לפני כן שימש קרדונה כעוזר מפקח על ההוראה והלמידה בעיר הולדתו. הוא כיהן בתפקיד זה ארבע שנים, החל מ-2015. במהלך 2019 הוזכר קרדונה כאחד מבכירי אנשי החינוך בקונטיקט.

אישיותו של קרדונה הובאה לידיעתו של הנשיא הנבחר ג'ו ביידן בידי לינדה דרלינג-האמונד , ממנהיגי המעבר הנשיאותי מממשל דונלד טראמפ לממשל ביידן, אשר עשתה זאת בעבר גם לאחר הבחירות לנשיאות ארצות הברית 2008 לקראת ההשבעה הראשונה של ברק אובמה לנשיאות ארצות הברית. דרלינג-האמונד וקרדונה עבדו בצוותא במספר מיזמים.

באופן עקבי לאחר הבחירות לנשיאות ארצות הברית 2020, קרדונה הוזכר כמועמד מוביל לתפקיד מזכיר החינוך של ארצות הברית, לצד מנהיגות איגודי העובדים לילי אסקלסן גרסיה ורנדי ויינגרטן. כאשר ביידן בחר בקרדונה ולא בשתיים האחרות, דומה היה התחמק מלקחת צד ביריבות בין אגודת החינוך הלאומי אותה הנהיגה אסקלסן גרסיה לבין פדרציית המורים האמריקאית, אותה מנהיגה ויינגרטן. בשלהי דצמבר 2020 בדווח כי ביידן בחר בקרדונה לשמש כמזכיר החינוך בקבינט שלו.

ב-1 במרץ 2021 אישר הסנאט של ארצות הברית את מינויו של קרדונה למזכיר מחלקת החינוך של ארצות הברית. 64 סנאטורים תמכו באישור המינוי בעוד 33 התנגדו.

בעת נאום מצב האומה של הנשיא ג'ו ביידן, ב-7 מרץ 2024, שימש כשורד מיועד.

## קישורים חיצוניים

## הערות שוליים

קטגוריה:אמריקאים ילידי קונטיקט
קטגוריה:אמריקאים ממוצא פוארטו ריקני
קטגוריה:אנשי חינוך אמריקאים
קטגוריה:בוגרי אוניברסיטת המדינה של מרכז קונטיקט
קטגוריה:בוגרי אוניברסיטת קונטיקט
קטגוריה:מזכירי החינוך של ארצות הברית
קטגוריה:חברי הקבינט של ארצות הברית בממשל ג'ו ביידן
קטגוריה:מזכירי מחלקות ממשל במדינות ארצות הברית
קטגוריה:אמריקאים שנולדו ב-1975
פאל טאבורי

**פאל טאבורי** (גם פול טאבורי, בשם העט: פול תומאס שמות עט בדויים אנגלים: כריסטופר סטיבנס, פיטר סטאפורד, בהונגרית: **Tábori Pál**; בודפשט, 8 במאי 1908 – לונדון, 9 בנובמבר 1974) היה סופר, עיתונאי יהודי-הונגרי, שהיגר לבריטניה בנו של קורנל טאבורי, אחיו של ג'ורג' טבורי.

## ביוגרפיה
טאבורי נולד במשפחה יהודית כבנם של קורנל טאבורי ושל ארז'בט זיפר. הוא למד פילולוגיה אנגלו-גרמנית באוניברסיטת ברלין. את תואר הדוקטור במשפטים ובמדע המדינה קיבל בבודפשט בשנת 1932.

כתביו הראשונים הופיעו בכתב העת "ליטרטורה" (Literatura) וב"מדיאר הירלפ" (Magyar Hírlap). הוא צבר פופולריות עם רומני נעורים. ב-16 בפברואר 1933 בבודפשט, התחתן עם קטלין ברלאי, בתם של ריקארד ברלאי ואילונה היינאל. בראיית הנולד היגר בשנת 1937 לבריטניה בגלל מוצאו היהודי. הוא עבד שם בכמה עיתונים וסוכנויות חדשות, ועד מהרה פרסם עבודות ספרותיות גם באנגלית.

במהלך מלחמת העולם השנייה היה קריין החטיבה ההונגרית של תאגיד השידור הבריטי (BBC). על פי השרות החשאי הקומוניסטי ההונגרי הוא היה סוכן מודיעין בריטי במהלך מלחמת העולם השנייה. טאבורי עבד גם כלקטור בחברת סרטי מטרו. בין השנים 1943–1948 עבד בחברת London Film של אלכסנדר קורדה. הוא כתב תסריטים לקולנוע ולטלוויזיה. הוא תרגם להונגרית את יצירותיהם של תאודור דרייזר, ג'וזף פריסטלי אלדוס האקסלי, וכן שירים גרמניים, אנגלים ואמריקאים. הוא גם תרגם לאנגלית, לרבות עבודותיהם של פרידייש קארינתי, גיולה קרודי ושל לאסלו פאשוט. הוא ערך אנתולוגיה ספרותית הונגרית באנגלית (Hungarian Anthology, לונדון, 1943). בשנת 1963, יחד עם טמאש קאבדבו, והחל לערוך אנתולוגיה נוספת באנגלית שהציגה שירה הונגרית. זה הביא לאנתולוגיית שירה בשם 100 שירים הונגריים, מנצ'סטר, 1966).

החל משנת 1953 הפך למזכיר הבינלאומי של האיגוד המקצועי של כותבי ותסריטאי הקולנוע והטלוויזיה האנגלים, נשיא מועדון PEN לסופרים גולים, ומשנת 1962 המזכיר הכללי של קרן הכתיבה הבינלאומית של PEN. הוא הרצה כמרצה אורח בכמה אוניברסיטאות אמריקאיות. יצירות הספרות היפה שלו נותרו בדרך כלל ברמת ההרצאות. מחקריו על היסטוריה, היסטוריה תרבותית וסוציולוגיה של הטעם היו בעלי אופי חינוכי. אחיו הצעיר התפרסם בשם ג'ורג' טבורי והיה מתרגם ובמאי תיאטרון.

## הוקרה
* מטבע הנצחה של העיר פריז (1961)

## עבודותיו החשובות ביותר
**סיפורת**


**ספרי עיון**


## לקריאה נוספת
* לקסיקון ביוגרפי הונגרי פאל טאבורי 1969. 
* רשימה של עבודות המדע הבדיוני של טאבורי 
* פאל טאבורי נפטר (חיים וספרות, 1974)

## קישורים חיצוניים

## הערות שוליים

קטגוריה:אנשי ארגוני ביון בריטים
קטגוריה:סופרים יהודים הונגרים
קטגוריה:מהגרים מהונגריה לממלכה המאוחדת
קטגוריה:עיתונאים יהודים הונגרים
קטגוריה:מתרגמים יהודים הונגרים
קטגוריה:מתרגמים יהודים בריטים
קטגוריה:סופרים יהודים בריטים
קטגוריה:עיתונאים יהודים בריטים
קטגוריה:תסריטאי קולנוע יהודים הונגרים
קטגוריה:בודפשט: אישים
קטגוריה:יהדות בודפשט
קטגוריה:הונגרים שנולדו ב-1908
קטגוריה:הונגרים שנפטרו ב-1974
נאור סבג

**נאור סבג** (נולד ב-23 במאי 1993) הוא כדורגלן ישראלי, המשחק בעמדת הקשר בהפועל חיפה מליגת העל.

## קריירה
סבג התחיל את הקריירה שלו בקבוצת הילדים של הפועל באר שבע, ממנה עבר למחלקת הנוער של בית"ר ירושלים כאשר היה בן 15.

בקיץ  הושאל להכח עמידר רמת גן מהליגה הלאומית. שנה לאחר מכן הושאל להפועל קטמון מליגה א'. סבג היה שותף לחזרתה של הקבוצה לליגה הלאומית בתום העונה ושיחק במדי קטמון גם בעונה לאחר מכן.

בקיץ  חזר סבג להתאמן עם בית"ר ואף נכלל בסגל הקבוצה לקראת המשחק נגד סלובודה טוזלה במסגרת מוקדמות הליגה האירופית, אך ב-28 בספטמבר הושאל להפועל בקעת הירדן.

ב-20 באוגוסט 2017 חתם בסקציה נס ציונה. בעונתו הראשונה במועדון תרם ארבעה שערים ונס ציונה חזרה לליגה הלאומית לאחר היעדרות של חמש שנים. עונה לאחר מכן כבש חמישה שערים שעזרו לנס ציונה לחזור לליגת העל לאחר 51 שנים בליגות הנמוכות.

ב-29 במאי 2019 חתם לשלוש עונות בהפועל באר שבע מליגת העל. ב-11 ביולי ערך את הופעת הבכורה שלו בקבוצה בתיקו 1-1 נגד לאצ'י במסגרת מוקדמות הליגה האירופית וכעבור שבוע כבש את שער הבכורה שלו בקבוצה במשחק הגומלין שנגמר בניצחון 0–1 לבאר שבע. ב-25 באוגוסט, סבג ערך את הופעת הבכורה שלו בליגת העל בתיקו 0-0 נגד בית"ר ירושלים.

ב-3 בנובמבר 2020 חתם במכבי פתח תקווה.

ב-16 ביוני 2021 חתם במועדון ספורט אשדוד.

ב-18 ביוני 2023 חתם לשנתיים בהפועל חיפה וב-2 במרץ 2025 האריך את חוזהו בהפועל חיפה בשנתיים נוספות.

## תארים
; הפועל באר שבע
*גביע המדינה: 2019/2020

## קישורים חיצוניים

## הערות שוליים

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:כדורגלני בית"ר ירושלים
קטגוריה:כדורגלני הכח עמידר רמת גן
קטגוריה:כדורגלני הפועל קטמון ירושלים
קטגוריה:כדורגלני סקציה נס ציונה
קטגוריה:כדורגלני הפועל באר שבע
קטגוריה:כדורגלני מכבי פתח תקווה
קטגוריה:כדורגלני מועדון ספורט אשדוד
קטגוריה:כדורגלני הפועל חיפה
קטגוריה:באר שבע: כדורגלנים
קטגוריה:ישראלים שנולדו ב-1993
Just the Two of Us

***Just the Two of Us*** (בעברית: **רק שנינו**) הוא האלבום השני המשותף של הזמרים דולי פרטון ופורטר ווגונר, אשר יצא לאור ב-9 בספטמבר 1968 על ידי RCA ויקטור. האלבום הופק על ידי בוב פרגוסון והגיע בשיאו למקום ה-5 במצעד אלבומי הקאנטרי ולמקום ה-184 במצעד האמריקאי הרשמי.

מתוך האלבום יצאו שני סינגלים: "Holding on to Nothin'" ו-"We'll Get Ahead Someday" אשר הגיעו למקומות 7 ו-10 בהתאמה במצעד שירי הקאנטרי האמריקאי. הסינגל השלישי "Jeannie's Afraid of the Dark" זכה להצלחה פחותה כאשר הגיע למקום ה-51 במצעד שירי הקאנטרי.

## רשימת רצועות

## מיקומי שיא

## קישורים חיצוניים

## הערות שוליים

קטגוריה:אלבומי דולי פרטון
קטגוריה:אלבומים באנגלית
קטגוריה:אלבומים משותפים
קטגוריה:אלבומי קאנטרי
קטגוריה:אלבומי חברת RCA רקורדס
מוטי מלכה (כדורגלן)

**מרדכי מלכה** (נולד ב-13 בדצמבר 1990) הוא כדורגלן עבר ישראלי ששיחק בעמדת החלוץ .

## קריירה
מלכה התחיל את הקריירה שלו במחלקת הנוער של הפועל נצרת עילית. ב-24 באפריל 2010, מלכה ערך את הופעת הבכורה שלו בקבוצה הבוגרת בניצחון 0–2 נגד אחווה עראבה. ב-28 באוקטובר, מלכה הבקיע את שער הבכורה שלו בקבוצה בניצחון 0–3 נגד אחווה עראבה במסגרת גביע הטוטו, וכעבור שלושה ימים כבש את שער הבכורה שלו בליגה בתיקו 2-2 נגד מכבי באר שבע. את העונה, מלכה סיים עם 9 שערים.

ב-18 בינואר 2011, מלכה חתם בהפועל באר שבע והצטרף אליה בסיום העונה. ב-30 ביולי, מלכה ערך את הופעת הבכורה שלו בקבוצה בהפסד 1–2 להפועל ראשון לציון במסגרת גביע הטוטו. שבוע לאחר מכן, כבש את שער הבכורה שלו בקבוצה בניצחון 0–3 נגד בית"ר ירושלים.

בקיץ , מלכה חזר להפועל נצרת עילית. ב-26 ביולי 2013, מלכה חתם בהפועל ראשון לציון, אך בינואר של אותה עונה חתם בהפועל מרמורק מליגה א' דרום.

ב-18 בנובמבר 2011, מלכה חתם בעירוני נשר, עמה הגיע לפלייאוף העלייה לליגה הלאומית בו הפסידה לקבוצת נעוריו, הפועל נצרת עילית.

בקיץ , מלכה חזר לנצרת עילית. ב-3 בפברואר 2016, מלכה חתם במכבי נתניה מליגת העל. בסיום העונה, נתניה ירדה לליגה הלאומית ומלכה חזר לנצרת עילית.

ב-11 באוגוסט 2017, מלכה חתם בהפועל כפר כנא מליגה א'. מלכה סיים את העונה כמלך שערי הליגה עם 17 שערים.

בקיץ , מלכה חתם בהפועל רמת השרון ועונה לאחר מכן בבני סכנין.

ב-2 בפברואר 2021, מלכה חזר לקדנציה חמישית בהפועל נוף הגליל. שנה לאחר מכן חתם במועדון ספורט כפר קאסם. ב-30 ביוני 2022 חזר להפועל נוף הגליל. בסיום העונה פרש ממשחק פעיל.

## קישורים חיצוניים

## הערות שוליים

קטגוריה:כדורגלנים ישראלים
קטגוריה:חלוצי כדורגל ישראלים
קטגוריה:כדורגלני הפועל נוף הגליל
קטגוריה:כדורגלני הפועל באר שבע
קטגוריה:כדורגלני הפועל ראשון לציון
קטגוריה:כדורגלני הפועל מרמורק
קטגוריה:כדורגלני עירוני נשר
קטגוריה:כדורגלני מכבי נתניה
קטגוריה:כדורגלני הפועל רמת השרון
קטגוריה:כדורגלני בני סכנין
קטגוריה:כדורגלני מועדון ספורט כפר קאסם
קטגוריה:נוף הגליל: כדורגלנים
קטגוריה:ישראלים שנולדו ב-1990